Aiguille de Talèfre

L'Aiguille de Talèfre l'è ona scima di Alp del Mont Bianch, per la precision in del grupp de Leschaux.
A l'è volta 3.730 meter sora el nivell del mar e la se troeuva in sul confin in tra l'Italia (Val d'Aòsta) e la Francia (Alta Savoia).
Intorna a quella montagna chì se troeuven tre vedrett: de la banda francesa a gh'è la vedretta de Talèfre e la vedretta de Leschaux, de quella italiana inveci a gh'emm la vedretta de Triolet.
La prima ascension l'è stada fada in del 1879, e tra i member de la spedizion a gh'era anca el famos alpinista valdostan Émile Rey.

Categoria:Val Ferret
Categoria:Montagne de la Vall d'Aosta
Categoria:Montagne de l'Alta Savoja
Categoria:Scime de 3700 meter